Blankventra arbopigo

La Blankventra arbopigo (Dendrocitta leucogastra) estas birdo de la aziaj arbopigoj, mezgranda membro de la familio de Korvedoj kiu inkludas la korvojn kaj la garolojn, kiu estas endemismo de la arbaroj de suda Barato.

 Aspekto 
Kiel sugestas la nomoj de la specio, kaj komuna nomo kaj scienca nomo D. leucogastra, kie devenas el la greka “leŭko” (blanka) kaj “gastra” (ventro), la plej karaktera eco de la specio estas la tre blanka ventro, krom alia tre blanka parto en nuko kaj malantaŭa kapo, kiuj ege kontrastas kun malhelaj partoj nome brunaj kaj nigraj, pli precize, nigraj vizaĝo, kiel ĉe multaj specioj de la genro, gorĝoj kaj supra brusto, flugiloj kun blanka meza makulo kaj vosto ĉefe sube, dum la dorso kaj subpugo estas brunaj. Ankaŭ okuloj, beko kaj gamboj estas nigraj.

Blanko de kapo kaj korpo separas ĝin el la samgenra Ruĝeca arbopigo. Tiu specio krome troviĝas plej ofte en pli densaj arbaroj kaj estas malpli asocia kun homoj ol la Ruĝeca arbopigo.

Tiu specio estas ofte vidata kapklinanta kaj mallevante siajn flugiloj dumvoĉe. Kelkaj ekzempleroj alvenas al unu arbo kaj alvokas repite dum la antaŭmusona reprodukta sezono (Aprilo-Majo). La nesto estas platformo de bastonetoj en mezgranda arbo. La ino demetas tri ovojn grizajn kun verdaj kaj grizaj makuletoj.Hume, A O (1889) The Nests and Eggs of Indian Birds. p. 22

Ĝi asocias en aroj kun aliaj specioj ekzemple kun Granda klikvosta dikruro.

 Distribuado 
Ĝi troviĝas en la arbaroj de Okcidentaj Ghatoj sude de Goa.Daniels, R J Ranjit, NV Joshi & Madhav Gadgil (1992) On the relationship between bird and woody plant species diversity in the Uttara Kannada district of south India. Proc. Natl. Acad. Sci. 89:5311-5315 PDF Vidaĵo el Erimalai ĉe Dharmapuri markas la orientan limon de la specio en suda Barato.Daniels, R.J.R. Newsletter for Birdwatchers 37(5):80-81 Oni vidis en Surat Dangs kaj sudorientaj Ghatoj de Andhra Pradesh dum vidaĵon de centra Barato oni ne certigis.Rasmussen, PC & JC Anderton (2005) Birds of South Asia: The Ripley Guide. Smithsonian Institution & Lynx Edicions. p. 596

 Referencoj 

Kategorio:Korvedoj
Kategorio:Birdoj de Azio